O'zbekistonlik jurnalist Amerikadan yangi bilim va malaka bilan qaytdi
Soleh Yahyoev deyarli bir oy mobaynida Kaliforniya shtatining San-Fransisko shahri, ilg'or texnologiya maskanida, CNET axborot agentligida ishladi.
VASHINGTON — Vashingtonda asoslangan haqida Soleh Yahyoev o'zi xabar topgan va hujjat topshirgan. Mahalliy jurnalistlarga mo'ljallangan bu loyiha ularni Qo'shma Shtatlardagi hamkasblari bilan bog'laydi. Xorijlik muxbirlar va muharrirlar Amerikadagi axborot vositalari faoliyati bilan yaqindan tanishib, tahririyat, ijod va sharoit xususida ma'lumot oladi. Intilganga omad yor. Ixlos va g'ayrat zarur. Til bilish kerak ekan, deydi Soleh Yahyoev "Amerika Ovozi" bilan suhbatda. Jurnalist inglizchani ancha-muncha gapiradi, aks holda bu programmada qatnasha olmagan bo'lar edi. Baribir oson bo'lmadi, deydi suhbatdoshimiz. Soleh Yahyoev bir paytning o'zida "Novosti Uzbekistana" - nuz.uz saytiga ham yozdi. Kaliforniya shtati shimolida yashayotgan hayotini yoritdi. Vatanga jurnalist yangi bilim, malaka va ko'nikmalar bilan qaytdi. Jurnalistika daqiqa sayin rivojlanib, yangilanib borayotgan soha ekan, dunyoning har yerida jurnalist oldida tog'dek vazifalar va cheksiz imkoniyatlar, deydi u. Navbahor Imamova - "Amerika Ovozi"ning yetakchi multimedia jurnalisti. turkumidagi teledasturlar muallifi. Ko'rsatuvlar taqdim etish bilan birga prodyuser, muxbir va muharrir. O'zbekistonda akkreditatsiyadan o'tgan yagona amerikalik jurnalist. "Amerika Ovozi"da 2002-yildan beri ishlaydi. Jurnalistik faoliyatini 1996-yilda O'zbekiston radiosining "Xalqaro hayot" redaksiyasida boshlagan. Jahon Tillar Universiteti Xalqaro jurnalistika fakultetida dars bergan. Ommaviy axborot vositalari bo'yicha bakalavrlikni Hindistonning Maysur Universitetidan , magistrlikni esa AQShning Bol Davlat Universitetidan olgan. Shuningdek, Garvard Universitetidan davlat boshqaruvi va liderlik bo'yicha magistrlik diplomiga ega. Jurnalistik va ilmiy materiallari qator xalqaro manbalarda chop etilgan. Amerikaning nufuzli universitetlari va tahlil markazlarida so'zlab, ma'ruzalar o'qib keladi. "Amerika Ovozi" oltin medali sohibi. Tashkilotda gender va jurnalistika bo'yicha kengash raisi. Toshkent viloyati Bo'stonliq tumani Qo'shqo'rg'on qishlog'ida ziyoli oilasida ulg'aygan.